[{"text_idx": "#000000", "text": "Dim post am y tro oherwydd ci"}, {"text_idx": "#000004", "text": "Dywedodd llefarydd ar ran y Post Brenhinol: \"Gallwn gadarnhau ein bod wedi gohirio'r gwasanaeth post i'r ardal o amgylch Ffordd Zoar yn dilyn digwyddiad ddydd Llun diwethaf gyda chi mastiff mawr."}, {"text_idx": "#000005", "text": "\"Roedden ni'n ymwybodol o'r ci yn barod, ac ym mis Gorffennaf eleni fe ymatebodd y perchennog i gais gennym i osod blwch wrth gia\u0302t yr eiddo er mwyn rhoi'r post yno heb orfod mynd i mewn i'r eiddo."}, {"text_idx": "#000006", "text": "\"Ond yna ddydd Llun diwethaf roedd y ci yn rhydd ar stryd gerllaw. Rydym wedi codi'r mater gyda'r heddlu, warden cw\u0302n a'r cyngor lleol gan ofyn am gymorth i ddatrys y broblem, fel y gallwn ailddechrau mynd a\u0302'r post yno pan fydd yn ddiogel i'n staff wneud hynny."}, {"text_idx": "#000007", "text": "\"Diogelwch ein staff yw ein prif flaenoriaeth, a gohirio'r gwasanaeth post yw'r dewis olaf bob tro.\""}, {"text_idx": "#000008", "text": "Wrth ymddiheuro i'w cwsmeriaid, dywedodd y Post Brenhinol y gall pobl sy'n byw yn y strydoedd dan sylw gasglu'u post o swyddfa'r Post Brenhinol ym Mhontardawe."}]